
RAPORT DE SPECIALITATE
privind actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la HCLMT nr. 243/20.12.2016
Având în vedere Expunerea de motive nr. SC2018-                              a Primarului Municipiului Timișoara și Proiectul de hotărâre privind actualizarea, modificarea şi completarea tarifelor la transportul urban de călători în Municipiul Timişoara prevăzute în Anexele la HCLMT nr. 243/20.12.2016. Facem următoarele precizări:


Prin Hotărârea Consiliului Local nr. 255/2009 s-a aprobat reactualizarea tarifelor prevăzute în Anexa la Hotărârea Consiliului Local  nr. 397/26.09.2006, cu rata inflaţiei aferentă anilor 2006 – martie 2009, iar prin HCLMT nr. 225/2010 tarifele au fost modificate şi completate.
Prin Hotărârea Consiliului Local nr. 62/01.03.2011, Hotărârea Consiliului Local nr. 9/31.01.2012 şi Hotărârea Consiliului Local nr. 34/02.02.2016 s-a aprobat modificarea şi completarea tarifelor la transportul urban de călători. Aceste tarife au fost completate prin HCLMT nr. 243/20.12.2016.
Prin adresa cu nr. nr. 5033/15.03.2018, înregistrată la Primăria Municipiului Timişoara cu nr. CDE2018-232/15.03.2018, SC Societatea de Transport Public Timişoara SA, solicită actualizarea tarifului de călătorie urban și  metropolitan, precum şi a altor tarife practicate pentru închirierea și prestarea de servicii în cadrul STPT. Acestea au fost aprobate de Consiliul de Administraţie, precum şi de Adunarea Generală a Asociaţilor. De asemenea au atasat Nota de fundamentare a tarifelor.

În conformitate cu prevederile legale privind serviciile de transport public local este necesar ca prin încasarea tarifelor sa se acopere cheltuielile curente de intretinere, exploatare si de reabilitare-dezvoltare aferente transportului public.

Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.

Conform prevederilor Normelor cadru nr. 272/2007 privind stabilirea, ajustarea si modificarea tarifelor pentru serviciile de transport public local de persoane, tarifele pot fi ajustate periodic în baza cresterii indicelui pretului de consum fata de nivelul existent la data precedentei ajustari. Ajustarea tarifelor de călătorie se determină având în vedere indicele de creştere a preţurilor de consum, evoluţia elementelor de cheltuieli şi venituri etc.

Tinand cont de faptul ca tarifele practicate in prezent la transportul urban de calatori nu au fost ajustate de mai bine de opt ani la abonamente şi sapte ani la bilete, se impune actualizarea tarifelor/ călătorie pe baza de bilet si abonament si a tarifului la transportul metropolitan.

În calculul de  ajustare a tarifelor propuse la bilete, legitimatii de 1 zi și abonamente s-a  avut in vedere  urmatoarele argumente:

1. Ultima modificare de tarife a fost aprobată  începând cu 15.07.2009 la abonamente conform HCL 255/30.06.2009 și 15.07.2010 la bilete conform HCL 225/29.06.2010.

2. Creşterea  prețurilor de la ultima ajustare ( perioada de referinta 2009-2017) a pricipalelor utilitati care au generat costuri suplimentare astfel la:
- carburant de 53,27%, aceasta este influenţată de o estimare cantitativă pentru efectuarea programului de transport la un nivel care să corespundă necesităţii de transport a utilizatorilor, în acelaşi timp ţinandu-se cont şi de evoluţia preţului pe piaţa românescă a combustibilului

- energie electrică de 50,98%, 

- materiale si piese o crestere de peste 200%, aceasta creştere este determinată de obligativitatea efectuării lucrărilor de mentenanţă la parcul auto pentru respectarea standardelor de calitate şi siguranţă ale călătorului

- apa şi canalizare de 100,75%, 

- gaze de 14,45% 

Având în vedere ca acestea reprezinta cheltuieli importante în cheltuielile totale, un procent de 6% cele cu energia electrică, apă, gaze iar combustibilul de 8%, au influenţat negativ rezultatul economico-financiar a societatii.

3.  Un alt element de cheltuiala important care a avut o crestere semnificativa este cheltuiala cu telecomunicatiile care a avut o crestere de 47 % fata de anul 2009, ca urmare utilizarii unei retele complexe de date si voce pe vehicule , in statii etc.

4. Costurile mari se datorează şi flotei de care dispune societatea, în prezent gradul de uzură la autobuze scurte este de 100 % iar la articulate 85%, la tramvaie 75% şi la troleibuze de 40%. Costurile cu mentenanta au crescut an de an, având în vedere că autobuzele Mercedes de 12 ml (achizitionate in anul 2005) au durata de serviciu consumata, autobuzele articulate (30 buc - achizitionate in anul 2010) au durata de serviciu consumata în proporție de 85%, tramvaiele second-hand sunt cu durata de serviciu consumata iar troleibuzele în număr de 50 buc au durata de serviciu consumata. Cheltuielile cu achizitia pieselor de schimb și a subansamblelor necesare menținerii in circulatie a parcului de mijloace de transport au crescut de la an la an, fiind elemente de cost principale în totalul cheltuielilor societatii.

5. De asemenea facem precizarea ca urmare a negocierilor colective salariul minim  tarifar la nivelul societatii a crescut de la 983 lei in 01.01.2009 la 2050 lei la 01.01.2018, ceea ce înseamna o crestere de aproximativ 208%, si implicit a cheltuielilor cu personalul, acestea avand o pondere de aproximativ  54% în total cheltuieli de exploatare. Procentul mare de crestere a salariului se datoreaza prevederilor legale privind cresterea salariului minim brut pe țară garantat în plată, a creșterii cheltuielilor cu personalul ca urmare a modificarilor legislative, ca urmare a trecerii contributiilor angajatorului  la salariat, a valorii tichetelor de masa.

6. Suntem printre puţinele societați din ţară care nu am ajustat tariful şi ne referim la cele care au caracteristici asemănătoare cu societatea noastră din punct de vedere al mărimii parcului, ariei de deservire și a serviciilor de transport similare. Menținerea acestor tarife a fost posibilă datorită faptului ca RATT a parcurs o perioada in care s-au realizat mai multe reorganizari și restructurari desfiintand aproximativ 600 de posturi reducand cheltuiala principala cu fondul de salarii.

7. Indicele de crestere a preturilor de consum aferent perioadei aprilie 2009 - decembrie 2017 de 1,2432 calculat pentru abonamente , iar cel de 1,1873 aferent perioadei iunie 2010 – decembrie 2017 calculat pentru bilete duce la o crestere diferențiată a tarifelor abonamentelor fata de bilete.

8. Urmare a cresterii cheltuielilor specificate mai sus se impune indexarea tarifului de închiriere pentru transportul metropolitan cu autobuzul cu indicele de crestere al preturilor de consum de  1,0357 aferent perioadei decembrie 2016 – decembrie 2017 și tariful de închiriere  pentru transportul metropolitan cu troleibuzul cu indicele de crestere al preturilor de consum de 1,0288 aferent perioadei decembrie 2015 – decembrie 2017.

Tarifele de închiriere și prestare de servicii au fost recalculate ca urmare a trecerii contributiilor sociale de la angajator la salariat si a cresterii preturilor la combustibil, piese de schimb, cheltuieli cu intretinerea si reparatiile.
Concluzii:

 
- ajustarea tarifelor este  oportună, fiind condiţia primordială  de acoperire a cheltuielilor cu activitatea de transport, alături de alte măsuri pentru creșterea veniturilor;
- menținerea tarifului actual de 93 lei pentru abonamentul general de 30 zile pentru a încuraja titlurile cu cat mai multe calatorii valabile;
- eliminarea din politica tarifara a abonamentelor de 15 zile și 5 zile pentru persoane fizice și abonamentele de 1 linie, 2 linii și 1 linie expres pentru persoanele juridice datorită numărului variat de titluri de călătorie intrucat cauzeaza costuri suplimentare cu distributia respectiv cu activitatea de control, fiind o sursa permanenta de frauda datorita perioadelor fragmentate de valabilitate a acestor titluri.

- eliminarea abonamentelor de doua linii datorita numarului redus de titluri vândute;
- conform prevederilor legislatiei in vigoare, precum si a majorarilor de preturi inregistrate la principalele elemente de baza din structura de cost, cum sunt combustibil, energie, gaze,  crestere care se estimeaza a fi  si in perioada urmatoare, pentru  acoperirea acestor cresteri consideram  necesara  ajustarea tarifelor; 

- tariful pentru o călătorie, inclusiv TVA,  crește de la 2,00 lei  la 2,50 lei pentru urban și metropolitan, iar tariful pentru o călătorie pentru cursele expres  de la 2,50 lei/bilet la 3,00 lei. Pentru abonamente persoane fizice tarifele cresc după cum urmează:  abonament 1 linie 30 zile de la 53 lei la 66 lei, și abonament expres 1 linie 30 zile de la 66 lei la 82 lei. Pentru abonamente persoane juridice tarifele cresc după cum urmează: abonament nominalizat general 30 zile de la 142 lei la 177 lei și abonament nenominalizat general 30 zile de la 180 lei la 224 lei.
Având în vedere cele mai sus expuse se impune ajustarea tarifelor, astfel: 

- ajustarea  tarifelor la abonamente cu indicele de inflatie aferent perioadei aprilie 2009 - decembrie 2017,

- ajustarea tarifelelor la bilete cu indicele de inflatie aferent perioadei iunie 2010 – decembrie 2017,

 - ajustarea tarifului lei/km pentru transportul metropolitan cu autobuzul si  transportul metropolitan cu troleibuzul, cu indicele de inflatie aferent perioadei decembrie 2016 -decembrie 2017 și respectiv  cu indicele de inflatie pentru perioada decembrie 2015 -decembrie 2017;

-  modificarea  politicii tarifare a societatii si anume eliminarea unor titluri  de calatorie; 

- ajustarea tarifelor de închiriere și prestari servicii recalculate ca urmare a trecerii contributiilor sociale de la angajator la salariat;
- menținerea tarifelor de publicitate, aviz tehnic și personalizare  carduri de călătorie transport, închiriere spații și a altor tarife neinfluentate de trecerea contributiilor sociale de la angajator la salariat.
Această ajustare a tarifelor va genera o creştere a veniturilor proprii ale societatii de transport, putându-se acoperi astfel creşterea elementelor de cheltuieli determinată de majorarea pieselor de schimb, materiale consumabile, dar şi de majorările succesive ale salariului minim brut garantat în plată.


Potrivit art. 43 alin. (8) din Legea nr. 51/2006 privind serviciile comunitare de utilităţi publice, pentru prestarea unor servicii conexe serviciilor de utilităţi publice, cum sunt eliberarea acordurilor şi avizelor, verificarea documentaţiilor tehnico-economice, expertizele tehnice, service-ul instalaţiilor de utilizare şi altele asemenea, tarifele şi taxele se fundamentează pe tipuri de lucrări sau servicii prestate de operatori şi se aprobă prin hotărâri ale autorităţilor deliberative ale unităţilor administrativ-teritoriale. 


În vederea respectării prevederilor mai sus menţionate, STPT solicită actualizarea tarifelor pentru alte activităţi conexe activităţii de bază cum ar fi: inchiriere utilaje, închirieri autobuze, spaţii publicitare, etc. .
Potrivit art. 17 alin. (1) lit. m) şi o) din Legea nr. 92/2007 a serviciilor de transport public local, consiliile locale, consiliile judeţene şi Consiliul General al Municipiului Bucureşti au următoarele atribuţii:

- stabilirea, ajustarea şi modificarea tarifelor de călătorie pentru serviciul de transport public local de persoane, cu respectarea prevederilor legale privind modalitatea de gestionare a serviciului;

- asigurarea resurselor bugetare pentru susţinerea totală sau parţială a costurilor de transport public de persoane pentru unele categorii sociale defavorizate, stabilite prin hotărâri ale consiliilor locale, ale consiliilor judeţene, ale Consiliului General al Municipiului Bucureşti, după caz, ori prin lege.

  
Articolul 43 lit. b) şi d) din Legea nr. 92/2007 a serviciilor de transport public local stipulează că procedura de stabilire a tarifelor percepute pentru prestarea serviciului de transport public local de persoane trebuie să ţină seama, printre altele, de următoarele reguli:

 - tarifele se actualizează periodic prin indexare cu indicele de creştere a preţurilor de consum, prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz;

- modificarea tarifelor sau a subvenţiilor se aprobă prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz.

Luând în considerare Hotărârea Consiliului Local nr. 192/23.11.2012 privind aprobarea Protocolul de acordare a facilităţilor la transportul în comun unor categorii de cetăţeni ai Municipiului Timişoara şi operatorului de transport, precum şi hotărârile Consiliului Local privind aprobarea  modalităţii de acordare a gratuităţii la transportul urban cu mijloace de transport în comun de suprafaţă conform Legii nr. 448/2006.

Conform O.U.G. nr. 36/2001 privind regimul preturilor şi tarifelor reglementate care se stabilesc cu avizul Oficiului Concurenţei, potrivit căreia tarifele Regiei Autonome de Transport Timişoara nu se stabilesc cu avizul Oficiului Concurenţei.

Luând în considerare toate cele mai sus menţionate, propunem aprobarea, prin Hotărârea Consiliului Local al Municipiului Timişoara, actualizării, modificării şi completării tarifelor la transportul urban de călători în Municipiul Timişoara prevăzute în Anexele la HCLMT nr. 243/20.12.2016

